CELEX: 62010CN0597
Language: ro
Date: 2010-12-16 00:00:00
Title: Cauza C-597/10: Acțiune introdusă la 16 decembrie 2010 — Comisia Europeană/Republica Franceză

19.2.2011   
            
            
               RO
            
            
               Jurnalul Oficial al Uniunii Europene
            
            
               C 55/20
            
         Acțiune introdusă la 16 decembrie 2010 — Comisia Europeană/Republica Franceză
   (Cauza C-597/10)
   2011/C 55/35
   Limba de procedură: franceza
   
      Părțile
   
   
      Reclamantă: Comisia Europeană (reprezentanți: V. Peere și Hadjiyannis, agenți)
   
      Pârâtă: Republica Franceză
   
      Concluziile reclamantei
   
   
               —
            
            
               Constatarea faptului că, prin neadoptarea actelor cu putere de lege și a actelor administrative necesare pentru a se conforma Directivei 2007/60/CE a Parlamentului European și a Consiliului din 23 octombrie 2007 privind evaluarea și gestionarea riscurilor de inundații (1), care urmărește reducerea consecințelor negative pentru sănătatea umană, mediu, patrimoniul cultural și activitatea economică, asociate inundațiilor în Comunitate, sau, în orice caz, prin faptul că nu a comunicat Comisiei actele menționate, Republica Franceză nu și-a îndeplinit obligațiile care îi revin în temeiul acestei directive;
            
         
               —
            
            
               obligarea Republicii Franceze la plata cheltuielilor de judecată.
            
         
      Motivele și principalele argumente
   
   Termenul de transpunere a Directivei 2007/60/CE a expirat la 25 noiembrie 2009. Or, la data introducerii prezentei acțiuni, pârâta nu adoptase încă toate măsurile necesare pentru transpunerea directivei sau, în orice caz, nu informase Comisia.
   
      (1)  Directiva 2007/60/CE a Parlamentului European și a Consiliului din 23 octombrie 2007 privind evaluarea și gestionarea riscurilor de inundații (JO L 288, p. 27).